open-index/open-wikipedia-markdown huggingface dataset:
Eupen

**Eupen** on Itä-Belgiassa, Liègen provinssissa sijaitseva Belgian saksankielisen yhteisön hallintokaupunki. Kaupunki sijaitsee noin 16 kilometrin päässä Saksan Aachenista ja 45 kilometrin päässä Belgian Liègestä sekä Alankomaiden Maastrichtista. Eupenissa asuu noin 18&nbsp;200 ihmistä, joista noin 90 prosentilla on äidinkielenä saksa. Pinta-alaltaan kaupunki on 103,74 neliökilometrin suuruinen, asukastiheys on 176 as./km². 

Eupen mainittiin ensimmäisen kerran tekstissä vuonna 1213. Vuoden 1796 lokakuussa Eupen liitettiin osaksi Ranskaa. Wienin kongressissa 31. toukokuuta 1815 kaupunki liitettiin Preussiin. Ensimmäisen maailmansodan lopussa Eupenista ja sen naapurikunnasta, Malmédystä, tuli Versailles’n rauhan myötä Belgian hallinnon alaisia vuosiksi 1920–1925. Belgian hallintokauden loppupuolella järjestettiin äänestys siitä, haluavatko Eupenin ja Malmédyn asukkaat jäädä osaksi Belgiaa vai liittyä takaisin Saksaan. Asukkaat äänestivät Belgian puolesta.

## Aiheesta muualla

* Eupenin kaupungin viralliset sivut
Emmanuel Pahud

**Emmanuel Pahud** (s. 27. tammikuuta 1970) on ranskalais-sveitsiläinen huilisti. Hän aloitti soitto-opinnot kuuden vanhana ja valmistui 1990 Pariisin konservatorion palkittuna oppilaana. Hän jatkoi opintojaan Aurèle Nicolet'n johdolla. Hän on voittanut Koben, Duinon ja Geneven kansainväliset huilukilpailut.

## Aiheesta muualla
This Is Me Now

__NOTOC__
**This Is Me Now** on Amy Diamondin esikoisalbumi, joka julkaistiin 18. toukokuuta 2005. Albumin korkein listasijoitus Ruotsin listoilla oli 2., ja Suomessa se ylsi sijalle 21. Ruotsissa sitä myytiin yli 100&nbsp;000 kappaletta. Levyn ensimmäinen single ”What's in It for Me” oli kolme viikkoa Ruotsin listaykkösenä. Suomessa sen paras sijoitus oli kymmenes ja kappale äänestettiin Kids Top 20 -ohjelman ykköseksi.

Levy on tyyliltään popmusiikkia, ja sen on tuottanut Thysper/Mack/Grizzly-kolmikko TEN productionsista. 

## Kappaleet

### Standardipainos
# 
# 
# 
# 
# 
# 
# 
# 
#  (live)
# 

### Kansainvälinen painos
# Hello!
# What’s in It for Me
# Welcome to the City
# Another Day
# Don’t Lose Any Sleep over You
# Shooting Star
# All the Money in the World
# Champion
# Go!
# If I Ain’t Got You (live)
# One of the Ones
# What’s in It for Me (Glasperlenspieler Mix)
# What’s in It for Me (Enhanced Video)

## Arvostelut
* AllMusic: 
* Stara.fi: 

## Lähteet
Mauri Valtonen

**Mauri Valtonen** (s. 1945) on suomalainen tähtitieteilijä ja Turun yliopiston professori. Valtonen on kirjoittanut useita suomenkielisiä tähtitiedettä käsitteleviä kirjoja.

Valtonen valmistui filosofian tohtoriksi Cambridgen yliopistosta vuonna 1975. Opiskeluaikanaan hän toimi muun muassa tuolloin jo sairastuneen Stephen Hawkingin avustajana. Hän toimi Tuorlan observatorion johtajana vuodesta 1980 vuoteen 2002. Valtonen palasi observatorion johtajaksi jälleen vuonna 2007. Tutkimuksessaan Mauri Valtonen on keskittynyt mm. gravitaatiofysiikkaan, ratojen laskentaan ja radioastronomiaan. Vuonna 2008 Valtosen johtama tutkimusryhmä vahvisti Albert Einsteinin kehittämän yleisen suhteellisuusteorian. Aiemmin teoria on kyetty vahvistamaan suhteellisen heikoissa painovoimakentissä, mutta Valtonen tutkimusryhmineen havaitsivat OJ 287 -kvasaarin kaksoismusta-aukkojärjestelmän prekessoivan täsmälleen yleisen suhteellisuusteorian ennustamalla tavalla. Samalla Valtosen tutkimusryhmä varmisti mustien aukkojen olemassaolon. Valtonen tunnetaan erityisesti myös kolmen kappaleen ongelmaan liittyvästä tutkimustyöstään.

## Teoksia

* 
* 
* 

## Lähteet
Jerusalemin mellakka vuonna 1947

**Vuoden 1947 mellakka Jerusalemissa** tapahtui sen jälkeen, kun vuoden 1947 YK:n jakosuunnitelma tuli julkisuuteen. Arabien mielenosoitus alkoi 2. joulukuuta 1947. Väkivaltaisuudet jatkuivat kaksi päivää ja useisiin juutalaiskaupunginosiin hyökättiin tuona aikana, jonka vuoksi Haganah päätti sallia voimankäytön tulevaisuudessa väkivaltaisuuksien estämiseksi.
Kyproksen jalkapallomaajoukkue

**Kyproksen jalkapallomaajoukkue** edustaa Kyproksen tasavaltaa kansainvälisissä jalkapallomaaotteluissa. Se on Euroopan jalkapalloliiton jäsen, muttei ole koskaan esiintynyt Euroopan- tai maailmanmestaruuskilpailuiden lopputurnauksessa. Joukkueen päävalmentajana toimii Angelos Anastasiadis.

Kypros hyväksyttiin Kansainvälisen jalkapalloliiton jäseneksi vuonna 1948 ja pelasi ensimmäisen maaottelunsa 23. heinäkuuta 1949 Tel Avivissa Israelia vastaan. Ottelu päättyi tasan 3–3. Vuoden 2002 EM-karsinnoissa maa yllätti voittamalla Espanjan 3–2.

## Arvokisat
### MM-kisat
* 1930–1954: *Ei osallistunut.*
* 1958: *Jäi pois.*
* 1962–2022: *Ei selviytynyt karsinnoista.*

### EM-kisat
* 1960–1964: *Ei osallistunut.*
* 1968–2020: *Ei selviytynyt karsinnoista.*

## Entisiä valmentajia

* 2001–2004  Momčilo Vukotić
* 2004–2011  Angelos Anastasiadis
* 2011–2013  Nikos Nioplias

## Lähteet

## Aiheesta muualla
* Kypros Kansainvälisen jalkapalloliiton sivustolla  
* Kypros Euroopan jalkapalloliiton sivustolla
Turkmenistanin vaakuna

**Turkmenistanin vaakuna** on Turkmenistanin kansallistunnus lipun ja kansallislaulun ohella. Se otettiin käyttöön maan itsenäistyttyä Neuvostoliitosta vuonna 1991. Kahdeksan vihreää kolmiota muodostavat Rub el Hizbin tähden ۞ , joka on islamin uskon symboli. Kuunsirppi vaakunan yläreunassa on tyypillinen turkkilainen symboli, joka edustaa myös tulevaisuudentoivoa. Viisi valkoista tähteä edustavat Turkmenistanin viittä maakuntaa.

Vaakunan keskellä on punainen kiekko, jota reunustavat vehnäntähkät. Kiekossa on viisi mattokuviota ja pienempi sininen kiekko, johon on kuvattu hevonen. Kuviot edustavat Turkmenistanin viittä suurta heimoa, hevonen taas on turkmenistanilainen Ahaltekhevonen. Suuri osa vaakunan elementeistä on kuvattu myös Turkmenistanin lippuun.
Väärälänperä

**Väärälänperä** on Kempeleen kunnassa lähellä Oulun kaupungin rajaa sijaitseva kylä ja asuinalue. Se sijaitsee noin viisi kilometriä kunnan keskustasta pohjoiseen. Väärälänperällä on perinteistä maanviljelysmaisemaa sekä uudenlaista taajama-asutusta. Alkujaan maatalouslähtöisenä kylänä tunnettu Väärälänperä on kehittymässä tulevaisuudessa suuremmaksi asuinalueeksi. Vuonna 1985 Väärälänperälle perustettiin kylätoimikunta.

Väärälänperällä sijaitsee Ouluntullin palvelualue sekä uimaranta. 

## Ouluntulli
Ouluntullin palvelualue sijaitsee valtatien 4 Limingan Haaransillan ja Iin Räinänperän välisen moottoritieosuuden varrella noin kolme kilometriä Kauppakeskus Zeppelinin liittymästä pohjoiseen. Kempeleen keskustaajamasta on matkaa noin viisi kilometriä. Palvelualue avattiin syksyllä 1990.

Palvelualueella toimi 27. syyskuuta 2025 asti Nesteen huoltoasema, jonka yhteydessä oli Kotipizza-ketjun pizzaravintola. Aiemmin huoltoasema kuului Kesoil-ketjuun. Marraskuussa 2025 samoihin tiloihin avattiin Restelin Huili-ketjun huoltoasema.

## Ouluntullin uimaranta

Huoltoaseman takana on uimaranta Kalliomonttu, joka on alkujaan ollut vanha kalliolouhosalue. 

Kalliomonttu on luokiteltu Euroopan unionin asettamien kriteerien täyttäväksi EU-rannaksi, jolla arvioidaan käyvän kesäkauden aikana lämpimänä kesäpäivänä vähintään sata uimaria päivässä sekä sieltä löytyy muut tarpeelliset vaatimukset.Vesi on pohjasta tihkuvaa kirkasta pohjavettä, joka pitää veden viileänä. Uimarannalla on pukusuojat, ja kolme hyppytasoa. Veden syvyys on parhaimmillaan yli kahdeksan metriä. Talvella uimarannalla voi harrastaa avantouintia. Uimarannalle on kulkuyhteys huoltamoalueelta että Kokkokankaantieltä.

## Lähteet

## Aiheesta muualla
*
Kurt Moll

**Kurt Moll** (11. huhtikuuta 1938 – 5. maaliskuuta 2017) oli saksalainen oopperalaulaja, jonka ääniala oli basso.

Moll syntyi Buirissa, lähellä Kölniä Saksassa. Hän oli lapsena lupaava sellisti ja keskittyi vasta koulunsa kuoronjohtajan innoittamana lauluun, jota hänelle opetti Köln Hochschule für Musikissa Emmy Müller.

Moll liittyi Kölnin oopperaan 20-vuotiaana ja esiintyi siellä vuoteen 1961. Hän lauloi kolme vuotta Mainzissa ja viisi vuotta Wuppertalissa. Vuonna 1969 hän sai kiinnityksen Hampurin valtionoopperaan, ja sittemmin hän esiintyi lukuisissa Euroopan merkittävimmissä oopperataloissa.

Moll teki Yhdysvaltain-debyyttinsä San Franciscossa vuonna 1974, jolloin hänellä oli rooli Richard Wagnerin oopperassa *[[Parsifal (ooppera)|Parsifal]]*. Hän lopetti esiintymiset 31. heinäkuuta 2006 ja asettui asumaan Kölniin.

## Lähteet
Alberto Cisolla

**Alberto Cisolla** (s. 10. lokakuuta 1977) on italialainen lentopalloilija, joka pelaa nykyisin Lube Maceratan joukkueessa Italiassa.

Cisolla pelasi pitkään kotikaupunkinsa Trevision Sisley Volleyn joukkueessa. Hän aloitti lentopallon 1990 seuraten veljeänsä Sisleyn juniorijoukkueeseen. Cisolla osoittautui nousevaksi tähdeksi ja voitti 3 junioreiden maailmanmestaruutta: alle 16-, 18- ja 20 -vuotiaissa. Hänen ensimmäinen esiintymisensä Sisleyn edustusjoukkueessa oli 1996, mutta vasta vuonna 2002, monen kovan harjoittelukauden jälkeen Cisolla pääsi näyttämään taitonsa Sisleyn aloituskokoonpanossa. Nykyiseen joukkueeseensa Lubeen Cisolla siirtyi vuonna 2009. 

Cisolla on marraskuusta 2000 lähtien pelannut Italian maajoukkuessa. Kausi 2005 oli hänelle erittäin tärkeä, sillä Cisolla pääsi ensimmäistä kertaa aloituskuusikkoon euroopanestaruuskisoissa. Kisat olivat Cisollalle todellinen menestys, sillä Italian joukkue voitti Euroopan mestaruuden ja Cisolla valittiin kisojen parhaimmaksi pelaajaksi.

## Saavutukset
* Mestareiden liigan voitto 1999, 2000 ja 2006 
* Cev Cupin voitto 1999 ja 2003
* Euroopan Super Cupin voitto 1999
* Euroopan mestaruus 2001 ja 2005
* Paras pelaaja EM-kisoissa 2005
* Euroopan paras pelaaja 2005

## Lähteet
Ala-Temmes

**Ala-Temmes** on Limingan kunnassa sijaitseva kylä. Kylä sijaitsee valtatie 4:n varrella noin 10 kilometrin päässä Limingan keskustaajamasta ja noin 30 kilometrin päässä Oulusta. Kylä rajoittuu pohjoisessa Kedonperälle ja etelässä sekä idässä Tyrnävän kunnanrajalle. Kylän halki virtaa Temmesjoki. Jokivarsiasutuksen poikkeuksellisen komea ja vauras rakennuskanta ilmentää 1800­-luvun vaurasta pohjoispohjalaista talonpoikaisarkkitehtuuria. Esimerkiksi kylällä sijaitseva historiallinen Pehkosen tila on rakennettu todennäköisesti 1500- tai 1600-luvulla. 

Ala-Temmeksellä toimii vuonna 2006 perustettu kyläyhdistys, joka oli ensimmäisen kerran toiminut 1980-luvulla. Kyläyhdistyksen ensimmäinen projekti oli nuorisoseurantalon remontin loppuun saattaminen, ja kunnostus kylätaloksi. Kylällä toimii vuonna 1945 perustettu voimistelu- ja urheiluseura Ala-Temmeksen Vesa.

Ala-Temmeksessä ei ole enää nykyään kyläkauppaa. Kylällä toimii SEO-ketjun huoltoasema. Kylällä aiemmin on toiminut Limingan kunnan ylläpitämä vanhainkoti. Kylällä on Ala-Temmeksellä oli aiemmin oma koulu; Lakeuden koulu, joka suljettiin vuonna 2018 sisäilmaongelmien vuoksi. Kylän lapset siirtyivät käymään koulua Limingan keskustaajamassa sijaitsevalle Liminganlahden yhtenäiskoululle. 

Kylästä lähtee tieyhteydet Ketunmaan kylään sekä seututie 827, joka johtaa viiden kilometrin päässä olevalle Tyrnävän kirkonkylälle, ja siitä edespäin Muhokselle. 

## Lähteet

## Aiheesta muualla
* Ala-Temmeksen Kyläyhdistyksen kotisivut
Jan Lammers

**Johannes "Jan" Lammers** (s. 2. kesäkuuta 1956 Zandvoort, Alankomaat) on entinen Formula 1 -kuljettaja. Hän osallistui yhteensä 41 kilpailuun saavuttamatta kuitenkaan yhtään pistettä. Hän ajoi myös sarjan ulkopuolisissa kilpailuissa.

## Ura
Voitettuaan Euroopan Formula 3 -mestaruuden vuonna 1978 Lammers sai kuljettajan paikan  seuraavana vuonna kuninkuusluokassa Shadow-tallista. Paras saavutus kaudelta oli Kanadan GP:n yhdeksäs sija.

Kausina 1980 ja 1981 hän kilpaili ATS ja Ensign -talleista saavuttamatta ainuttakaan pistettä.Hän onnistui kuitenkin saavuttamaan vuonna 1980 ATS-tallin parhaan aika-ajosijoituksen oltuaan neljäs.

Kausi 1982 oli Lammersille pettymys, koska hän pääsi vain kertaalleen kilpailuun mukaan, mutta silloinkin oli tyytyminen keskeytykseen.

Kilpailukyvyttömien autojen vuoksi Lammers siirtyi ajamaan Le Mansin 24 tunnin ajoja, joissa voitti vuonna 1988 Jaguarilla. Hän ajoi myös Daytonan 24 tunnin ajoja, joissa hän voitti kahdesti.

Lammers teki kymmenen vuoden tauon jälkeen paluun ykkösiin ajamalla kauden 1992 kaksi viimeistä kilpailua March -tallissa. Hänestä tuli samalla pisimmän tauon kahden kilpailun välillä pitänyt kuljettaja. Hänellä oli myös sopimus kaudelle 1993, mutta talli ajautui konkurssiin ennen sen alkua.

Lammers ajaa edelleen, mutta hän on myös toiminut Hollannin joukkuetallin päällikkönä A1 Grand Prix -sarjassa sekä voittanut FIA Sports Car -titelin vuonna 2003.
Kaudesta 2017 alkaen Lammers on kilpaillut European Le Mans Series kestävyyskilpailuissa LMP2-luokassa Racing Team Nederlandin väreissä.

## Formula 1 -tulokset

## Uran kohokohdat
* 1973 Hollannin vakioautosarjan mestaruus ryhmässä 1
* 1978 Formula 3 Euroopan mestaruus
* 1983 ja 1984 Renault 5 Turbo Eurocupin mestaruus
* 1995 Formula 3000 TVR Invitational Race:n voitto
* 2002 ja 2003 FIA Urheiluautojen mestaruus luokassa SR1
* 2008 Toyo Tires 24H Series luokan A6 toinen tila.
* 2012 Historic Zandvoort Grand Prix Gentlemen Drivers kutsukilpailun voitto
* 2017 Yas Marinan Gulf 12 tunnin kilpailun voitto GTX1 luokassa.

## Lähteet

## Aiheesta muualla
Pyhän Markuksen kirkko (Belgrad)

**Pyhän Markuksen kirkko** () on ortodoksinen kirkkorakennus Serbian pääkaupungissa Belgradissa. Se sijaitsee Tašmajdanin puiston alueella, lähellä Serbian parlamenttitaloa. Kirkko rakennettiin vuosina 1931–1940 vuonna 1835 valmistuneen vanhemman kirkon paikalle. Serbialaisbysanttista tyyliä edustavan kirkon suunnittelusta vastasivat Peter ja Branko Krstić.

## Aiheesta muualla
Lapinkangas (Liminka)

**Lapinkangas** on kylä Limingan kunnassa. Kylä sijaitsee valtatien 8 ja kantatien 86 läheisyydessä. Limingan kirkonkylältä on matkaa noin viisi kilometriä.

Kylän nimi tulee Liminganjoen vieressä olevasta korkeasta mäestä, joka muuttuu tasaisesta vaihtelevaksi metsä- ja suomaastoksi, kun kankaan yli siirrytään etelän- ja lounaissivuille. Toinen luonteva selitys kylän nimelle olisi aikoinaan tapahtunut lappalaisten ja rannikon muiden asukkaiden kohtaaminen, jossa talonpoikaiselämää ja eränkäyntiä harjoittavat asukkaat nimesivät mahdollisesti lappalaisväestöön asuttaman kankaan.

Näyttelijä Leo Lastumäki (1927–2012) oli syntyjään Lapinkankaalta.

## Lähteet
Serbske Nowiny

**Serbske Nowiny** on yläsorbin kielellä viidesti viikossa julkaistava sanomalehti. Lehteä alettiin julkaista vuonna 1920, mutta vuonna 1937 natsi-Saksassa se pantiin kieltoon. Vuonna 1947 sen julkaisua jatkettiin uudella nimellä Nowa Doba, ja vuonna 1990 lehden nimi muutettiin takaisin Serbske Nowinyksi. Sanomalehti toimii puolestapuhujana sorbeille kaksikielisellä Lausitzin alueella Saksassa edistäen sorbin kielen käyttöä ja kehitystä. Serbske Nowiny -lehteä julkaisee sorbinkielinen kustantamo Ludowe Nakładnistwo Domowina. Samainen kustantamo julkaisee myös Nowy Casnik -lehteä alasorbin kielellä.

## Lähteet
Palais Holnstein

**Palais Holnstein** on kulttuurihistoriallinen rakennus Münchenissä, Saksan Baijerissa. Rakennuksen on suunnitellut arkkitehti François de Cuvilliés. Rakennuksen rakennustyöt käynnistettiin vuonna 1733, ja ne saatiin päätökseen vuonna 1737. Rakennus rakennettiin Sophie Caroline von Ingenheimille, vaaliruhtinas Karl Albertin rakastajattarelle. Interiöörin koristelusta on vastannut saksalainen Johann Baptist Zimmermann. Vuodesta 1818 lähtien rakennus on toiminut Münchenin ja Freisingin arkkipiispan residenssinä.

## Aiheesta muualla
Arcus (Kotka)

**Arcus** (latinaa, ’kaari, riemukaari’) on Kotkan Lyseon lukion jugendtyylinen päärakennus Kotkansaarella osoitteessa Kirkkokatu 15. Sen on suunnitellut Arkkitehtuuritoimisto Usko Nyström–Albert Petrelius–Vilho Penttilä ja se valmistui vuonna 1905. Rakennukseen muutti vuonna 1896 perustettu Kotkan suomalainen yhteiskoulu, sittemmin Kotkan lyseo.  

## Lähteet

## Aiheesta muualla
* Kotkan lyseo
Pasi Ruohonen

**Pasi Antero Ruohonen** (s. 20. huhtikuuta 1970 Pori) on suomalainen laulaja ja ääninäyttelijä. 

Porissa syntynyt Ruohonen on tehnyt äänitöitä ja musiikkia vuodesta 1992. Hän opiskeli Helsingin Pop & Jazz Konservatoriossa. Ruohonen esiintyi muun muassa *[[Tuttu Juttu Show]]'ssa* vuonna 1997 vierailevana artistina.  

Pasi Ruohonen on naimisissa. Hänellä on kolme lasta, joista yksi on rap-artisti View eli Juuso Ruohonen.

## Diskografia
*Kuka olisi uskonut (1989)
*Pieni suuri seikkailu (1994)
*Lumesta ja jäästä, Warner (1997)
*Ei haittaa (2017)

## Äänirooleja

## Lähteet

## Aiheesta muualla
* 
* 
* 
* Voice Chasers
15 GT Golden Turpo

**15 GT Golden Turpo** on suomalaisen Popeda-yhtyeen ensimmäinen kokoelmalevy, joka julkaistiin vuonna 1986. Levyn LP-version mukana jaettiin *[[Huilut suorina]]* -livealbumia. C-kasettiversiossa kokoelmakappaleet ovat A-puolella ja live-osuus (*Huilut suorina*) on B-puolella. Ensimmäisellä CD-painoksella kappaleen Huummetta pituus on 2:11, uusintapainoksella ja muilla formaateilla 2:57.

## Kappaleet
;A-puoli
#
#
#
#
#
#
#

;B-puoli
#
#
#
#
#
#
#
#

## Lähteet
Aavikkopikkumarsu

**Aavikkopikkumarsu** eli **etelänpikkumarsu** (*Microcavia australis*) on eteläamerikkalainen pieni jyrsijä.

## Ulkonäkö ja koko
Aikuinen aavikkopikkumarsu painaa noin 200–350 grammaa ja on 17–25 senttimetriä pitkä. Se on väriltään harmahtavan ruskea, silmät ovat suuret ja tummat.

## Levinneisyys
Aavikkopikkumarsua tavataan Argentiinassa, Chilessä ja Boliviassa. Se viihtyy puoliaavikolla. 

## Lähteet

## Aiheesta muualla
* Mikko’s Phylogeny Archive
Gliooma

**Gliooma** on keskushermoston kasvain, joka saa alkunsa hermotukisoluista eli gliasoluista. Glioomia esiintyy yleensä aivoissa ja harvemmin selkäytimessä. Gliooma on yleisin aivosyövän tyyppi, ja tappava glioblastooma on sen yleisin muoto.

## Tyypit
Gliooman tyyppi riippuu siitä, mistä soluista kasvain saa alkunsa. Glioomatyypit ovat seuraavat:
*ependymooma –  ependymaalisolut 
*astrosytooma – astrosyytit 
*oligodendrogliooma – oligodendrosyytit 
*optikusgliooma – näköhermon gliooma
*gliosarkooma – sisältää myös mesenkymaalisia soluja
*medulloblastooma
*gangliogliooma
*sekamuotoiset glioomat, kuten oligoastrosytoomat, sisältävät erityyppisiä gliasoluja.

## Perinnölliset oireyhtymät
Glioomia tavataan mm. neurofibromatoosi 1 -nimisessä perinnöllisessä oireyhtymässä. Yleensä kyseessä on näköhermojen alueella oleva *optikusgliooma*. Muunnos on periaatteessa hyvälaatuinen mutta saattaa aiheuttaa näkökentän kaventumista.

## Aiheesta muualla
Syöpäjärjestöt: aivokasvaimet, Kaikki syövästä
Aavikkopussimäyrä

**Aavikkopussimäyrä** (*Perameles eremiana*) oli pienikokoinen pussimäyrälaji, joka eli Australian keskiosien vähäsateisilla alueilla. Lajin arvellaan kuolleen jo sukupuuttoon, viimeinen tunnettu yksilö kuoli vuonna 1943. 

## Ulkonäkö ja koko
Aavikkopussimäyrä oli 15–30 senttimetrin mittainen, ja sen häntä oli kymmensenttinen. Takajalkojen jalkapohjat olivat huomattavan karvaiset.

## Lähteet
Still Me Still Now

**Still Me Still Now** on Amy Diamondin toinen albumi, joka julkaistiin 24. toukokuuta 2006. Albumin korkein listasijoitus Ruotsin listoilla oli 2. ja Suomessa se ylsi tilalle 34. Ruotsissa se myi yli 100 000 kappaletta. 

Levy on tyyliltään popmusiikkia ja sen on tuottanut Thysper/Mack/Grizzly-kolmikko TEN productionsista. Albumi nousi Suomen virallisen listan sijalle 34.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Metropoli.net: 

## Lähteet
Jason Allison

**Jason Paul Allison** (s. 29. toukokuuta, 1975 North York, Ontario) on kanadalainen jääkiekkoilija. 

## Ura
Allison aloitti uransa kotikaupunkinsa collegen joukkueessa. Juniorijääkiekkoa hän pelasi Torontossa, ennen kuin siirtyi OHL:ään pelaamaan London Knightsissa. Vakuuttavan 1992–93 kauden jälkeen Washington Capitals varasi hänet  numerolla 17. Allison jatkoi vielä seuraavan kauden OHL:ssä, ja voitti liigan sekä koko CHL:n parhaan pelaajan tittelin.

Kolmen vajaan kauden Capitalsissa jälkeen Allison myytiin huippumaalivahti Jim Careyn kanssa Boston Bruinsiin, jossa Allison nousi huipulle. Hän oli kahdella Bruins-kaudellaan NHL:n kymmenen parhaan pistemiehen joukossa. Hänet kuitenkin myytiin kauden 2000–01 jälkeen Los Angeles Kingsiin. Kingsissä hän pelasi maineikkaassa LAPD-ketjussa Žigmund Pálffyn ja Adam Deadmarshin kanssa, kunnes hänen uransa katkesi sopimuskiistaan ja loukkaantumiseen.

Allison palasi NHL:ään kaudella 2005–06 Toronto Maple Leafsin pelipaidassa. Toronto ei kuitenkaan uusinut Allisonin yksivuotista sopimustaan kauden jälkeen koska päävalmentaja Paul Mauricen ja GM John Ferguson Jr:n mukaan Allison oli käynyt liian hitaaksi ja vanhaksi. Allison ei pelannut kolmeen kauteen, mutta elokuun 2009 lopulla Toronto kutsui Allisonin kautta 2009–2010 edeltävälle harjoitusleirilleen.

## Saavutukset
* 1994 OHL All-Star -joukkue
* 1994 OHL:n arvokkain pelaaja
* 1994 CHL All-Star -joukkue
* 1994 CHL:n vuoden pelaaja

## Tilastot

## Lähteet
* 
* 

### Viitteet
Tero Tiitu

**Tero Tiitu** (s. 23. huhtikuuta 1982) on suomalainen salibandyn pelaaja, joka edustaa Salibandyliigassa helsinkiläistä EräViikinkejä. Hän pitää hallussaan Salibandyliigan yhden kauden maaliennätystä 63 tehdyllä maalilla. Hänet on valittu ruotsalaisen Innebandymagazinetin äänestyksessä maailman toiseksi parhaaksi pelaajaksi 2008 ja kolmanneksi parhaaksi 2006. Salibandyliigan kauden 2007–2008 päätteeksi hänet valittiin vuoden pelaajaksi.

## Ura salibandyliigassa
Tiitu pelasi ensimmäisen liigaottelunsa Josban paidassa 25. elokuuta 1999 SBS Poria vastaan. Hän edusti Josbaa kolme kautta 2001–2002 asti, jonka aikana joukkue sai kertaalleen SM-pronssia ja SM-hopeaa. Kaudelle 2002–2003 hän siirtyi Espoon Oilersiin, jossa hän voitti ensimmäisen Suomen mestaruutensa. Mestaruuskauden jälkeen Tiitu palasi vielä yhdeksi kaudeksi pelaamaan Josbaan, joka kyseisellä kaudella hävisi Suomen mestaruuden loppuotteluissa SSV:lle. Tämän jälkeen Tiitu siirtyi uudestaan Oilersiin, jota hän edusti aina kauteen 2006–2007 asti. Kaudelle 2007–2008 hän siirtyi SSV:n riveihin.

Seurajoukkueiden Euroopan-mestaruusturnauksessa EuroFloorball Cupissa Tiitu on ollut mukana neljä kertaa, voittaen kolme pronssia vuosina 2003, 2007 ja 2008.

## Ura maajoukkueessa
Tiitu on pelannut yli 120 maaottelua. Hänen saavutuksiinsa kuuluu maailmanmestaruus vuoden 2008 kisoista, joiden loppuottelun jatkoajalla hän teki Suomen voittomaalin, maailmanmestaruus vuoden 2010 kisoista ja vuoden 2016 kisoista niin ikään maailmanmestaruus sekä kolme MM-hopeaa vuosien 2002, 2006 ja 2012 kisoista ja yksi MM-pronssi vuoden 2004 kisoista. Ruotsissa järjestetyissä vuoden 2006 kisoissa hän tuli valituksi turnauksen tähdistöjoukkueeseen.

Tiitun jatkoaikamaali Ruotsia vastaan vuoden 2008 MM-kilpailuiden loppuottelussa valittiin Suomen urheilugaalan vuoden sykähdyttävimmäksi urheiluhetkeksi.

## Muu elämä

Tero Tiitu on ollut vuodesta 2010 Yle TV1:n Aamu-TV:n Jälkihiessä vakiovieraana keskustelemassa ajankohtaisista urheiluasioista. Tiitu on valmistunut kauppatieteiden maisteriksi ja informaatioverkostojen diplomi-insinööriksi Aalto-yliopistosta. Tiitun isä on urkuri Tapio Tiitu.

## Saavutukset

### [[Salibandyn maailmanmestaruuskilpailut|Maailmanmestaruuskilpailut]]

* Kultaa (3): 2008, 2010 ja 2016
* Hopeaa (4): 2002, 2006, 2012 ja 2014
* Pronssia (1): 2004

### [[F-liiga (miehet)|Salibandyliiga]]

* Kultaa (6): 2003, 2006, 2008, 2009, 2010 ja 2011
* Hopeaa (4): 2002, 2004, 2012 ja 2017
* Pronssia (1): 2001

### [[Ruotsin Superliiga (miesten salibandy)|Ruotsin liiga]]

* Kultaa (1): 2015

## Lähteet

## Aiheesta muualla

* Tero Tiitun pelaajatilastot NHL Finns

* Tero Tiitu UrheiluSuomi.comin sivuilla
Willa Holland

**Willa Joanna Chance Holland** (s. 18. kesäkuuta 1991 Los Angeles, Kalifornia) on yhdysvaltalainen näyttelijä ja malli. Hän on näytellyt muun muassa Kaitlin Cooperin roolia televisiosarjassa *[[O.C.]]* ja Thea Queenin roolia televisiosarjassa *[[Arrow (televisiosarja)|Arrow]]*.

## Perhe
Hollandin äiti on Darnell Georgio-De Palma ja biologinen isä Keith Holland. Hänen isäpuolensa on elokuvaohjaaja Brian De Palma, jonka kanssa hänen äitinsä oli naimisissa vuosina 1995–97. Hollandilla on vanhempi sisko Brianna sekä nuorempi sisarpuoli Piper De Palma.

## Ura
Ollessaan seitsenvuotias Holland oli leikkimässä isäpuolensa kotipihalla Hamptonsissa, New Yorkissa, kun naapuri Steven Spielberg kiinnitti häneen huomiota ja suositteli häntä valokuvattavaksi. Perheen palattua Los Angelesiin Holland allekirjoitti sopimuksen Ford-mallitoimiston kanssa. Hän teki ensimmäisen työnsä mallina Burberrylle kahdeksanvuotiaana.

Holland on tehnyt myös televisiomainoksia ja esiintynyt televisiosarjoissa *[[The Comeback]]*, *[[Gossip Girl]]*, *[[O.C.]]* ja *[[Arrow (televisiosarja)|Arrow]]*.

## Filmografia

## Palkinnot

## Lähteet

## Aiheesta muualla

* Virallinen sivusto
* 
*  
* Willa Holland Instagramissa
Šibbolet

**Šibbolet** () on mikä tahansa vakiintunut normi, tyypillisimmin fraasi tai yksittäinen sana, jonka käytön perusteella ihminen voidaan erottaa kuuluvaksi tiettyyn ryhmään. Useimmiten käyttäjät jakaantuvat tämän perusteella "oikeisiin" käyttäjiin ja ulkopuolisiin. Termi on lähtöisin Raamatun Tuomarien kirjasta, jossa gileadilaiset pyytävät Jordanin kahlaamon yli pyrkiviä miehiä lausumaan sanan *šibbolet* (’tähkä’) selvittääkseen ääntämyksen perusteella, ketkä kuuluvat Efraimin heimoon, jotta nämä voitaisiin surmata.

Kuuluisa esimerkki šibboletin käytöstä on vuoden 1937 persiljamurhat Dominikaani­sessa tasa­vallassa. Viiden päivän aikana kymmeniätuhansia haitilaisia surmattiin maassa presidentti Rafael Trujillon käskystä. Koodisanana käytettiin espanjan sanaa "*perejil*" (persilja), jonka -äännettä sekä -äänteenä ääntyvää j:tä ranskaa ja haitinkreolia puhuvat haitilaiset eivät osanneet ääntää.

Suomessa šibboletejä on käytetty sisällissodan ja toisen maailmansodan aikana. Sisällissodassa valkoiset erottelivat venäläiset suomalaisista Tampereen valtauksen aikana otetuissa vangeissa sillä, kykenivätkö he lausumaan sanan *yksi* suomalaisittain. Mikäli vanki lausui sen , luullen *y*-alkuvokaalia iotoiduksi *u*:ksi, hänet teloitettiin välittömästi vierasmaalaisena taistelijana. Toisessa maailmansodassa sanaa *höyryjyrä* käytettiin salasanana, koska vain suomea äidinkielenään puhuva pystyi ääntämään sanan oikein. Etuvokaalit , , , sekä etenkin sanan alun  ovat erityisen vaikeita venäjänkieliselle puhujalle, koska näitä äänteitä ei esiinny venäjässä, ja suomea hyvin taitamattomat venäjänkieliset korvaavat ne sellaisilla äänteillä, jotka eivät ole suomelle ominaisia.

Nykyisin eri alojen slangi ja terminologia toimivat samaan tapaan. Esimerkiksi tietokonemaailmassa Perl-ohjelmointikielen käyttäjät tietävät, miten kielen nimi kirjoitetaan ja miten sitä käytetään (”Perl” viittaa ohjelmointikieleen, ”perl” tulkkiohjelmaan, muut muodot ovat väärin); se, joka käyttää väärää muotoa ”PERL”, leimautuu ulkopuoliseksi. Samoin esimerkiksi ulkopuoliset käyttävät Ada-ohjelmointikielestä virheellistä muotoa ”ADA”.

## Lähteet
Percy Williams

**Percy Alfred Williams**, O.C. (19. toukokuuta 1908 Vancouver, Brittiläinen Kolumbia – 29. marraskuuta 1982 Vancouver) oli kanadalainen pikajuoksija ja kaksinkertainen olympiavoittaja.

## Ura
Monien yllätykseksi Percy Williams voitti vuonna 1928 Kanadan olympiakarsinnat ja hänet lähetettiin 20 vuoden ikäisenä Amsterdamin kesäolympialaisiin. Hänen itsensäkin yllätykseksi hän pääsi helposti 100 metrin finaaliin. Finaalissa hän sai hyvän startin ja voitti sen avulla olympiakultaa. Hän toisti saman tempun 200 metrillä ja palasi kotiin kahden kultamitalin kanssa tuhansien innokkaiden kanadalaisten juhlittavaksi.

Hän todisti, että menestys ei ollut sattumaa voittamalla 100 jaardin juoksun Brittiläisen imperiumin kisoissa (nykyisin kansainyhteisön kisat) Hamiltonissa vuonna 1930. Samana vuonna hän juoksi uudeksi 100 metrin maailmanennätykseksi 10,3.

Yhdysvaltalaiset eivät pitäneet siitä, että tuntematon kanadalainen löi heidän juoksijansa, ja he halusivat osoittaa Williamsin menestyksen olleen sattumaa. Yhdysvaltalaiset järjestivät hallikilpailujen sarjan, joihin Williams kutsuttiin. Williams kuitenkin osoitti olevansa maailman paras pikajuoksija voittamalla 21:stä kilpailusta 19.  

Reisilihasvamma pysäytti hänen juoksu-uransa hetkeksi, eikä hän enää toivuttuaan siitä päässyt vammaa edeltäneeseen kuntoon. Vuoden 1932 kesäolympialaisissa Los Angelesissa hän karsiutui jo ennen finaalia. Myöhemmin hän lopetti juoksemisen ja ryhtyi vakuutusvälittäjäksi.

Vuonna 1979 Williamsille myönnettiin Officer of the Order of Canada -kunniamerkki.

Williams eli äitinsä kanssa, kunnes äiti kuoli vuonna 1977. Sen jälkeen hän eli yksin, kärsien reuman aiheuttamista jatkuvista kivuista. Percy Williams teki itsemurhan vuonna 1982.

## Lähteet
Raakaa voimaa

**Raakaa voimaa** on suomalaisen Popeda-yhtyeen ensimmäinen livealbumi. Se äänitettiin Ikurin Virelässä 18. syyskuuta 1981 ja julkaistiin samana vuonna.

## Kappaleet

### A-puoli
# "Blues" &ndash; 2:10
# "Mauno soittaa stereoo" &ndash; 2:48
# "Minä elän" &ndash; 2:55
# "Raakaa voimaa" &ndash; 3:35
# "Vankilalaulu" &ndash; 4:30
# "Huummetta" (+ intro) &ndash; 4:15
### B-puoli
# "Mua yks nainen" &ndash; 3:06
# "Da da" &ndash; 3:02
# "Raswaa koneeseen" &ndash; 2:30
# "Bebobbahobbin'" &ndash; 2:13
# "Ei ole heleppoo" &ndash; 2:30
# "Hullut koirat" &ndash; 4:43
# "Yksi yö" &ndash; 3:05

## Tekijät

### Kokoonpano levyllä
* Pate Mustajärvi: laulu
* Arwo Mikkonen: kitara
* Ari Puukka: kitara
* Jyrki Melartin: basso
* Kai Holm: rummut

### Muut
* Äänitys: MSL-Mobile / Mika Sundqvist
* Tuotanto & Mixaus: Repa Hammar & Popeda
* Kannen valokuvat: Mäsi
* "Popeda kiittää kotiyleisöä tuesta, roudareitaan roudaamisesta ja Lehtisen Eeboa kuulutuksista, jotka jäivät vahingossa pois tältä levyltä."

## Lähteet
Aavikkopäästäinen

**Aavikkopäästäinen** (*Notiosorex crawfordi*) on pienikokoinen päästäislaji Pohjois-Amerikasta. Se on yksi pienimmistä tasalämpöisistä eläimistä.

## Ulkonäkö ja koko
Aavikkopäästäinen on selkäpuolelta ruskeanharmaa, vatsasta vaaleamman harmaa. Häntä on pitkä ja ohut, korvat melko pienet mutta erottuvat selvästi vartalolinjasta. Aikuisena se on alle viisi senttiä pitkä ja painaa kolmesta viiteen grammaa.

## Elintavat
Aavikolla on niin kuumaa ja kuivaa, että aavikkopäästäinen piileksii varjossa päivät ja saalistaa vain öisin. Sen aineenvaihdunta on niin nopeaa, että se syö päivittäin jopa 75&nbsp;% painostaan. Pääasiallisena ravintona ovat erilaiset hämähäkkieläimet.

## Lähteet
* WWF  – suomenkielisen nimen lähde
* ITIS taksonomian lähde

### Viitteet
Melissa Tkautz

**Melissa Tkautz** (s. 1974 Sydney, Australia) on australialainen näyttelijä ja laulaja. Hän syntyi Sydneyssä, ja hänellä on itävaltalaisia ja maltalaisia sukujuuria.

Tkautz esiintyi jo kolmen vuoden ikäisenä televisiomainoksissa. Myöhemmin hän on tullut tunnetuksi useista suosituista australialaisista televisiosarjoista, kuten *[[Home and Away]]stä* ja *[[Ensiapuosasto]]sta*. Hän valmistui Sydneyn *Academy of Dramatic and Social Artsista* vuonna 1991.

Tkautzin musiikkiuran ensimmäinen studioalbumi oli *Fresh* vuodelta 1992. Se ja siltä julkaistut singlet menestyivät erittäin hyvin, muun muassa ”Read My Lips” nousi Australian singlelistan ykköseksi.

## Lähteet

## Aiheesta muualla
Un

**Un** tarkoittaa seuraavia:

* 
* Un, kaupunki Intiassa
* UN, eteläkorealainen yhtye
* Yhdistyneet kansakunnat, UN, englannin sanoista *United Nations*, maailmanlaajuinen hallitusten välinen yhteistyöjärjestö.

## Henkilöt
Un on seuraavan henkilön nimi:

* Ko Un (s. 1933), eteläkorealainen runoilija.
Eq

**Eq** tarkoittaa seuraavia:

* ekvalisaattori, EQ, laite, jolla voidaan korostaa tai vaimentaa tietyn äänitaajuuden voimakkuutta äänisignaalissa
* ekvivalenttipaino, eq., kemiassa käytettävä suure
* eQ, suomalainen rahoitusalan yhtiö
* TAME, ecuadorilainen lentoyhtiö, IATA-koodi EQ.
Informaatiologistiikka

**Informaatiologistiikka** on logistiikan osa-alue, joka keskittyy informaatiodatan suodattamiseen ja toimittamiseen resursseja säästäen. Sen pyrkimyksenä on toimittaa tieto kulloinkin oikeaan aikaan, oikeaan paikkaan ja oikeiden henkilöiden, organisaatioiden tai järjestelmien saataville. Informaatiologistiikkaa opetetaan eräissä korkeakouluissa tutkintoaineena.

## Määritelmä
Informaatiologistiikka voi tarkoittaa eritasoisia palveluja tai palvelukokonaisuuksia

* tulostus, kuoritus, skannaus tai tiedon sähköinen varastointi
* sähköinen laskujen käsittely ja tähän liittyvät arkistoinnin, varastokierron ja sanomanvälityksen EDI- ja OVT-ratkaisut
* yritystenvälinen integraatio, ja keskitettyjen palveluiden ja rajapintojen mahdollisuus erilaisille yritysverkostoille ja arvoketjuille
* yrityksen ja yritysverkoston sisäisen tietoliikenteen palveluiden mittaaminen, seuranta ja valvonta, tietovarastointi, analysoinnin rajapinnat ja palvelut.

Informaatiologistiikan ratkaisut ovat osaksi yritysten tietojärjestelmäarkkitehtuuria. Tämä voi tarkoittaa esimerkiksi, että organisaatio ulkoistaa tietoprosessinsa toisen yrityksen hoidettavaksi tai ostaa integraatio- ja sanomanvälitysympäristönsä palveluna toiselta yritykseltä. 

## Tiedonsiirto
Informaatiologistiikka voi kattaa liiketoiminnan järjestelmäintegraatiot ja tiedonvälityksen kokonaisuudessaan:

* artikkelin alussa mainittujen palvelujen yhdistäminen osaksi yrityksen tietojärjestelmäarkkitehtuuria
* yritysarkkitehtuurin mallintaminen ja siirtämisen nykytilasta tavoitetilaan
* liiketoimintamallit, konseptit, tiekartat, sekä muut analyysit ja suunnitelmat, jotka liittyvät sanomanvälitykseen ja tietojärjestelmä- sekä prosessiympäristöön
* yrityksen tietojärjestelmien integraatiot kokonaisarkkitehtuuriin
* yritysverkoston tai toimialojen välisen verkottumisen integraatioratkaisut ja -palvelut
* toimialakohtaiset sanomanvälitysverkostot, organisaatiokohtaiset järjestelmäintegraatiot ja näihin saumattomasti liittyvät organisaation toiminnanohjaus- ja muut järjestelmät.

## Katso myös
*Logistiikka
*SOA (*Service Oriented Architecture*)
*Organisaatioiden välinen tiedonsiirto

## Lähteet

## Aiheesta muualla

*Itellan informaatiologistiikan palvelut ja ratkaisut
*Informaation siirron järjestelmät (Logia Software)
*Sampo Pankin ja Logican verkkolaskutuksen ja sähköisen asioinnin verkkosivu 
*Logica ja informaatiologistiikka
Vp

**Vp** tarkoittaa seuraavia:

* vapautus palveluksesta, VP, lääkärin määräämä yleensä määräaikainen kielto, joka estää sotilasta osallistumasta palvelukseen
* valtiopäivät, vp, hallituksen esityksen eduskunnalle numerosarjan viimeiset kirjaimet
* 
* vastausta pyydetään, Vp., kutsuun lisättävä pyyntö, jolla kehotetaan kutsuttua ilmoittamaan tulostaan tai mahdollisesta esteestään
* VenetianPrincess, VP, YouTube-persoona
* Vetlanda-Posten, VP, ruotsalainen paikallislehti.
Pieter Weening

**Pieter Weening** (s. 5. huhtikuuta 1981 Harkema) on alankomaalainen maantiepyöräilijä.

Weening aloitti ammattilaisuransa Rabobank-tallissa 2004. Hän voitti vuoden 2005 Ranskan ympäriajon vuoristossa ajetun 8. etapin kukistamalla irtiottokumppaninsa Andreas Klödenin ennätyksellisen pienellä 0,0002 sekunnin erolla. Samana vuonna Weening voitti kuudennen osuuden Puolan ympäriajossa ja sijoittui kokonaiskilpailussa toiseksi. Vuonna 2009 hän voitti kolmannen etapin Itävallan ympäriajossa. Vuonna 2011 hän oli Tour de Romandiessa kuudes ja voitti Italian ympäriajossa viidennen osuuden.

Weening siirtyi kauden 2012 alkaessa Orica-GreenEDGE-joukkueeseen. Hän sijoittui 2013 toiseksi Tour de Langkawi -etappikilpailussa ja kuudenneksi Baskimaan ympäriajossa. Hän voitti Puolan ympäriajon kokonaiskilpailun 13 sekunnin erolla Jon Izagirreen. Vuonna 2014 hän voitti Italian ympäriajossa yhdeksännen etapin ja Giro della Toscana -kilpailun.

Kausilla 2016–2020 Weening edusti Roompot Oranje Peloton -tallia. Hän voitti vuoden 2016 Norjan ympäriajon kokonaiskilpailun ja toisen etapin. Sveitsin ympäriajossa hän voitti kuudennen etapin. Vuonna 2017 hän voitti Tour de Yorkshiren mäkikirikilpailun. Norjan ympäriajossa hän voitti kolmannen etapin ja sijoittui kokonaiskilpailussa kolmanneksi. Saman vuoden Itävallan ympäriajossa hän voitti mäkikirikilpailun. Hän sijoittui 2018 toiseksi Kroatian ympäriajossa ja voitti viidennen etapin Itävallan ympäriajossa.

Viimeisellä ammattilaiskaudellaan 2020 Weening kilpaili Trek-Segafredossa.

Weeningin pituus on 186&nbsp;cm ja paino 68&nbsp;kg.

## Lähteet
*Saavutukset trap-friis -tietokannasta 
*Profiili www.cyclingarchives.com 
*Profiili Pro Cycling Stats -sivustolla 

### Viitteet

## Aiheesta muualla
*Virallinen kotisivu
Mark Hobson

**Mark Hobson** (s. 2. syyskuuta 1969) on brittiläinen tuomittu rikollinen. Hän sai elinkautisen vankeusrangaistuksen neljästä murhasta, jotka hän teki vuonna 2004. Uhreiksi joutuivat lähistöllä asunut ikääntynyt pariskunta (James ja Joan Britton) sekä Hobsonin tyttöystävä Claire Sanderson (27) ja tämän kaksoissisar Diane. 

Hobson oli yrittänyt tehdä uhriensa ruumiit tunnistamiskyvyttömiksi. Hän jäi maanlaajuisen ajojahdin päätteeksi kiinni bensiiniasemalta lähellä Yorkia 25. heinäkuuta. Kävi ilmi, että Hobson oli jo aiemmin vuonna 2002 pahoinpidellyt toisen ihmisen päivällä ostoskeskuksen edessä puukottamalla tätä viidesti rintaan. Uhri sai vaurion keuhkoonsa ja Hobson  yhdyskuntapalvelua välttyen siten vankeudelta. 

Hobson kärsii tuomiotaan Wakefieldin vankilassa, ja hänen elinkautistaan on suositeltu koko eliniän kestoiseksi, eli armahdusmahdollisuutta ei käytännössä ole. Hänen tiedetään kärsineen alkoholi-, heroiini- ja kokaiiniongelmista. Vankilassa Hobson pahoinpiteli vankitoverinsa Ian Huntleyn niin, että tämä sai vammoja kiehuvasta vedestä.
Vm

**Vm** voi tarkoittaa ainakin seuraavia asioita:

* 
* Vaasan Maila (VM), vaasalainen pesäpalloseura
* valtiovarainministeriö, VM, valtion taloutta hoitava ministeriö
* Vauhdin Maailma, suomalainen moottoriurheilulehti
* Virgin Mobile, brittiläinen matkapuhelinoperaattori
* virtuaalikone eli Virtual Machine, ohjelmallisesti toteutettu tietokone, jossa voidaan ajaa ohjelmia kuin aidossa koneessa
* vuosimalli, vm., tiettynä vuotena valmistettu tuotemalli
* z/VM, IBM:n suurkonekäyttöjärjestelmä tai virtuaaliympäristö
* Viiman seisake, lakkautettu rautatieseisake Etelä-Suomessa.
Vn

**Vn** tarkoittaa seuraavia:

* valtioneuvosto, VN, valtion ylin hallintovirasto
* varanotaari, VN, korkeakoulututkinto
* 
* 
* *[[Vrij Nederland]]*, VN, alankomaalainen aikakauslehti
* *[[Värnamo Nyheter]]*, VN, ruotsalainen paikallislehti.
XL

**XL** tarkoittaa seuraavia:

* erittäin suuri, XL, englannin sanoista *extra large*, vaatteiden kokomerkintä
* induktiivinen reaktanssi, tunnus tunnus XL, sähkötekniikan käsite
* 
* XL, suomalainen jazz-yhtye
* XL, yhdysvaltalainen pornolehti
* XL, ohjelmointikieli
* XL, XML-pohjainen ohjelmointikieli
* XL, valtion virka-ansiomerkki 40 vuoden nuhteettomasta palveluksesta Venäjällä ja Venäjän keisarikunnassa sekä lyhyen aikaa Suomessa
* XL Recordings, brittiläinen levy-yhtiö
* XL Airways, brittiläinen halpalentoyhtiö

* .

## Katso myös
Aihepiiriin liittyvät myös seuraavat:

* Dragon XL, SpaceX:n kehitteillä oleva kantoraketti
* XL5, suomalainen yhtye
* Soul Militia, entinen 2XL, virolainen yhtye.
Xs

**Xs** tarkoittaa seuraavia:

* erittäin pieni, XS, englannin sanoista *extra small*, vaatteiden kokomerkintä
* 
* XS, suomalainen yhtye.
* XS (Perl), käyttöliittymä, jonka kautta Perlissä kirjoitetut tietokoneohjelmat voivat kutsua C-kielen alirutiineja.

## Katso myös
Aihepiiriin liittyy myös seuraava:

* Excess-3, XS-3, kymmenjärjestelmän lukujen esitystapa joissakin vanhoissa tietokoneissa.
Total Eclipse

**Total Eclipse** (vuoden 2010 televisioesityksessä **Total Eclipse – kielletyt tunteet**) on vuonna 1995 ensi-iltansa saanut draamaelokuva ranskalaisten runoilijoiden Arthur Rimbaud’n ja Paul Verlainen homoseksuaalisesta suhteesta. Elokuvan on ohjannut Agnieszka Holland ja pääosia näyttelevät Leonardo DiCaprio ja David Thewlis. 

Elokuvan on käsikirjoittanut Christopher Hampton oman, vuonna 1968 ensi-iltansa saaneen näytelmän pohjalta.

## Rooleissa

## Vastaanotto
Yhdysvaltalainen elokuvakriitikko Roger Ebert antoi elokuvalle kaksi ja puoli tähteä neljästä. Hän rinnasti sen brittiläiseen kulttielokuvaan *[[Onnen kiertolaiset]]* (1987): kummassakaan ei yritetä tehdä epämiellyttävistä päähenkilöistä muuta kuin he ovat. Ratkaisevina eroina hän näki kuitenkin, että *Total Eclipsestä* puuttuu kaikki huumori, ja elokuvassa oletetaan virheellisesti päähenkilöiden olevan kiinnostavia vain siksi, että he ovat suuria runoilijoita.

## Lähteet

## Aiheesta muualla
* 
*
Genitorturers

**Genitorturers** on yhdysvaltalainen industrial rock-yhtye. Yhtye on saavuttanut jonkin verran pahamaineisuutta imagolla ja lavashowlla jotka sisältävät vahvoja pornografisia ja BDSM-elementtejä.

Genitorturersin musiikkia on käytetty pelien True Crime: Streets of LA (2004) ja  (2004) soundtrackeilla.

## Jäsenet

* GEN: laulu
* Evil "D" David Vincent: basso
* Bizz: kitara
* Ryan Seelbach: Kitara
* Kriz Dk: Keikkarumpali (Deadstar Assembly)

## Diskografia

* 120 Days of Genitorture (CD, 1993)
* Society of Genitorture (VHS, 1997)
* Sin City (CD, 1998)
* Machine Love (CD, 2000)
* The Society of Genitorture (DVD, 2001)
* Flesh is the Law (EP, 2003)
* Blackheart Revolution (CD, 2009)

## Lähteet
* Virallinen kotisivu
* Yhtyeen profiili VH1-kanavan sivuilla
Wong Kei

**Wong Kei** on kiinalainen ravintola Lontoon Chinatownissa. Nimi *Wong Kei* on kantoninkiinaa ja tarkoittaa "Wongin perustajaa". Ravintola on hyvin suosittu, ja sillä on Facebookin omistama internetsivusto. Wong Kei on yksi suurimmista kiinalaisista ravintoloista Yhdistyneessä kuningaskunnassa, ja sen ruokalistalla on yli 500 erilaista ruokalajia. Jokainen asiakas saa myös ilmaiseksi teetä pöytäänsä. Wong Kei sijaitsee osoitteessa 41–43 Wardour Street.

Ravintola on ollut kuuluisa epäkohteliaista tarjoilijoistaan.

## Lähteet
John Smith (poliitikko)

**John Smith**, QC (13. syyskuuta 1938 – 12. toukokuuta 1994) oli skotlantilainen poliitikko, joka oli Labour Partyn johtaja heinäkuusta 1992 vuoteen 1994, jolloin hän kuoli sydänkohtaukseen.

John Smith syntyi Ardrishaigin kylässä Argyll ja Butessa Länsi-Skotlannissa. Hän opiskeli Glasgow’n yliopistossa aluksi historiaa ja myöhemmin lakia. Hän pyrki parlamenttiin jo vuonna 1961 ollessaan vielä yliopistossa, mutta pääsi sinne vasta 1970. Hänestä tuli nuorempi ministeri energiaministeriöön Harold Wilsonin hallitukseen. James Callaghanin noustessa pääministeriksi hänestä tuli ministeri Privy Council Officessa ja Edmund Dellin jäädessä eläkkeelle kauppaministeri aina vuoden 1979 vaaleihin asti.

Smith oli Roy Hattersleyn kampanjapäällikkö tämän pyrkiessä puoluejohtajaksi ja piti useita ministeriasemia Labourin varjohallituksessa sen pitkän oppositiokauden aikana. Callaghania seurasivat Labourin johdossa sen aikana Michael Foot ja Neil Kinnock. Smith sai sydänkohtauksen vuonna 1988 mutta toipui. Hänestä tuli viimein Labourin johtaja 18. heinäkuuta 1992. Hänen lyhyen johtajakautensa aikana Labour muutti sääntöjään siten, että ammattiliitot menettivät vuosina 1981–1993 johtajavaalissa nauttimansa 40&nbsp;prosentin äänivallan puoluekokouksissa, ja se korvattiin ääni-per-jäsen-periaatteella.

11. toukokuuta 1994 Smith piti puheen Park Lane Hotellissa noin viidellesadalle kuulijalle. Seuraavana aamuna kello 8.05 hän sai sydänkohtauksen, ja hänet julistettiin kuolleeksi sairaalassa 12. toukokuuta 1994 kello 9.15. Smithin seuraajaksi Labourin johdossa tuli ensin varajohtaja Margaret Beckett ja vaalin jälkeen Tony Blair.

## Lähteet
Flash mob

**Flash mob** tai **flashmob** eli **äkkiryhmä** on tapahtuma, jossa joukko ihmisiä kerääntyy julkiselle paikalle ja tekee ennaltasovittuna ajankohtana jotain odottamatonta hajaantuakseen sen jälkeen välittömästi tahoilleen. Termi tällaisille tapahtumille syntyi vuonna 2003. Tapahtumat suunnitellaan yleensä internetin välityksellä, jossa kerätään osanottajia ja sovitaan aika, paikka ja tehtävä asia. Suomeksi termistä flash mob on käytetty nimeä *äkkiryhmä*.

## Lähteet

## Aiheesta muualla

*Improv Everywhere
Investointipankki

**Investointipankin ** (*sijoituspankin*) päätehtäviä ovat arvopapereiden liikkeeseenlaskujen järjestäminen, arvopapereiden ja yrityskauppojen välittäminen sekä arvopapereihin sijoittaminen.
Toiminnallaan se auttaa asiakkaitaan eli yrityksiä, valtioita ja institutionaalisia sijoittajia keräämään pääomaa rahoitusmarkkinoilta arvopapereilla ja johdannaisilla. Investointipankit antavat myös strategisia neuvoja muissa liiketoimissa, kuten yritysostoissa ja fuusioissa.

Investointipankit eroavat liike­pankeista, koska eivät kerää talletuksia tai myönnä lainoja. Ero investointi- ja perinteisten pankkien välillä on kuitenkin hämärtynyt, sillä liikepankkitoimintaa harjoittavat pankit ovat alkaneet tarjota myös investointipankeille tyypillisiä palveluita. Yhdysvalloissa niin kutsuttu Glass–Steagall-laki, joka syntyi Wall Streetin vuoden 1929 pörssi­romahduksen jälkimainingeissa, erotti pitkään liikepankki- ja investointipankkitoiminnan toisistaan. Laki kuitenkin kumottiin vuonna 1999.

Nykyisten investointipankkien toiminnot voidaan yleisesti jakaa myyntipuoleen (*sell side*) ja ostopuoleen (*buy side*). 

Arvopaperien myynti ja niiden myynnin edistäminen, esimerkiksi järjestämällä osakeanteja tai tekemällä taustatutkimusta sijoittajien avuksi, kuuluvat myyntipuolen piiriin. Ostopuolella pidetään yhteyttä sijoittajiin, kuten erilaisiin sijoitusrahastoihin tai finanssi-instituutioihin, jotka ostavat myyntipuolen tuotteita. Monet investointipankit tarjoavat sekä myynti- että ostopuolen palveluita.

## Investointipankin rakenne
### Päätoimet ja yksiköt
Investointipankin päätoiminta on tuotteiden osto ja myynti pankin asiakkaiden sekä pankin itsensä puolesta. Pankki ottaa riskin vaihdannon kanssa (proprietary trading), joka toteutuu erityisten välittäjien kanssa. Välittäjät eivät ota yhteyttä asiakkaisiin ja suorina sijoittajina (*principal risk*) itse sijoituskohteisiin ostavat ja myyvät korkotuotteita. Pankit hakevat parasta tuottavuutta lasketulle riskille laskemalleen taseelle.

## Katso myös
*Pankki

## Lähteet

## Aiheesta muualla
*New York Times Deal Book – Talousuutisia
*Private Equity Hub – Talousuutisia
Goethe-palkinto

**Goethe-palkinto** tarkoittaa useita eri palkintoja:

* Frankfurtin kaupungin Goethe-palkinto
* Berliinin kaupungin Goethe-palkinto (Itä-Berliini; vuoteen 1989)

Muita Johann Wolfgang von Goethen mukaan nimettyjä palkintoja:
* Frankfurtin kaupungin Goethe-mitali
* Hessenin Goethe-mitali
* Goethe-instituutin Goethe-mitali
* Hansischer Goethe-Preis
* Johann Wolfgang von Goethe -mitali
* Taiteen ja tieteen Goethe-mitali
* Weimarin Goethe-seuran Kultainen Goethe-mitali
Frankfurtin kaupungin Goethe-palkinto

**Frankfurtin kaupungin Goethe-palkinto** () on vuonna 1927 perustettu saksalainen kulttuurialan palkinto. Palkinto myönnetään taiteen alalla ansioituneelle henkilölle Johann Wolfgang von Goethen muistoksi. Palkinto jaetaan kolmen vuoden välein Goethen syntymäpäivänä 28.&nbsp;elokuuta. Se koostuu pergamentille kirjoitetusta asiakirjasta ja 50&nbsp;000 euron rahapalkinnosta. Vuoteen 1949 saakka palkinto myönnettiin vuosittain.

## Palkitut

* 1927 Stefan George
* 1928 Albert Schweitzer
* 1929 Leopold Ziegler
* 1930 Sigmund Freud
* 1931 Ricarda Huch
* 1932 Gerhart Hauptmann
* 1933 Hermann Stehr
* 1934 Hans Pfitzner
* 1935 Hermann Stegemann
* 1936 Georg Kolbe 
* 1937 Erwin Guido Kolbenheyer
* 1938 Hans Carossa
* 1939 Carl Bosch
* 1940 Agnes Miegel
* 1941 Wilhelm Schäfer
* 1942 Richard Kuhn
* 1945 Max Planck
* 1946 Hermann Hesse
* 1947 Karl Jaspers
* 1948 Fritz von Unruh
* 1949 Thomas Mann
* 1952 Carl Zuckmayer
* 1954 Theodor Brugsch
* 1955 Annette Kolb
* 1958 Carl Friedrich von Weizsäcker
* 1960 Ernst Beutler
* 1961 Walter Gropius
* 1964 Benno Reifenberg
* 1967 Carlo Schmid
* 1970 György Lukács
* 1973 Arno Schmidt
* 1976 Ingmar Bergman
* 1979 Raymond Aron
* 1982 Ernst Jünger
* 1985 Golo Mann
* 1988 Peter Stein
* 1991 Wislawa Szymborska
* 1994 Ernst Gombrich
* 1997 Hans Zender
* 1999 Siegfried Lenz
* 2002 Marcel Reich-Ranicki
* 2005 Amos Oz
* 2008 Pina Bausch, koreografi
* 2011 Adonis
* 2014 Peter von Matt
* 2017 Ariane Mnouchkine, ohjaaja ja teatterinjohtaja
* 2020 Dževad Karahasan, kirjailija, esseisti

## Lähteet

## Kirjallisuutta
* Schaal, Björn: In Goethes Namen, von Goebbels Gnaden: Der Frankfurter Goethepreis 1933–45. *Frankfurter Rundschau* 24.8.2006, s.&nbsp;19.